ai4bharat/Pralekha huggingface dataset:
जनजातीय कार्य मंत्रालय
छत्तीसगढ़ के जगदलपुर में दो नए ट्राइब्स इंडिया आउटलेट्स का उद्घाटन किया गया
छत्तीसगढ़ के जगदलपुर शहर में ट्राइफेड के प्रबंध निदेशक श्री प्रवीर कृष्ण ने 8 जनवरी, 2021 को दो ट्राइब्स इंडिया आउटलेट्स का उद्घाटन किया गया। इस अवसर पर जिला अधिकारी श्री रजत बंसल और जिला प्रशासन के अन्य वरिष्ठ अधिकारी उपस्थित रहे। श्री प्रवीर कृष्ण ने इस अवसर पर संबोधित करते हुए कहा कि विभिन्न पहलुओं को लेकर जनजातियों के जीवन और आजीविका में सुधार लाने के लिए ट्राइफेड अपना काम जारी रखे हुए है। श्री प्रवीर कृष्ण ने कहा कि राज्य के आदिवासी समुदाय को लाभ प्रदान करने के लिए उत्पादों की गुणवत्ता, फोकस्ड मार्केटिंग और रणनीतिक ब्रांडिंग को बढ़ाने पर विशेष ध्यान देने की आवश्यकता है। यहीं पर ट्राइब्स इंडिया के आउटलेट्स और ई-कॉमर्स प्लेटफॉर्म का नेटवर्क काम आता है। उन्होंने कहा कि जगदलपुर में दो ट्राइब्स इंडिया शोरूम का उद्घाटन करना उनके लिए खुशी की बात है। इसमें से एक हवाई अड्डे पर और दूसरा चांदनी चौक इलाके में स्थित है। उन्होंने उम्मीद जताई कि ये आउटलेट जनजातीय हस्तशिल्प और हथकरघा और वन धन प्राकृतिक और प्रतिरक्षा बूस्टर के मार्केटिंग में मदद करेंगे।
मार्केटिंग के जरिये आदिवासी कारीगरों की आजीविका को बढ़ावा देने और आदिवासी उत्पादन और उत्पादों को सहायता मुहैया कराने की अपनी पहल के एक हिस्से के रूप में इन नए आउटलेट्स के साथ ट्राइफेड देश भर में अपने रिटेल ऑपरेशन का विस्तार करना जारी रखे हुए है। ट्राइफेड के प्रबंध निदेशक पांच दिन की राज्य की यात्रा पर हैं। ये नए आउटलेट राज्य में चल रहे आदिवासी सशक्तीकरण कार्यक्रमों की प्रगति पर चर्चा और समीक्षा करने के लिए ट्राइफेड के प्रबंध निदेशक और अन्य अधिकारियों की पांच दिवसीय यात्रा के दौरान शुरू की गई कार्य योजनाओं और पहलों की श्रृंखला का एक हिस्सा थे।
सभी 27 भारतीय राज्यों से संग्रहित उत्पादों- कला और शिल्प के अलावा ये वन धन आवश्यक और प्रतिरक्षा बूस्टर और अन्य प्राकृतिक उत्पादों के भंडारण पर भी ध्यान केंद्रित करेंगे। ये आउटलेट्स ट्राइब्स इंडिया कैटलॉग के नवीनतम उत्पादों को भी संग्रहित या अपने पास रखा करेंगे, जिन्हें “हमारे घर से आपके घर तक” अभियान के माध्यम से शामिल किया गया है। इसके जरिये नये, प्राकृतिक, आकर्षक और प्रतिरक्षा बढ़ाने वाले आदिवासी उत्पादों की सोर्सिंग पर फोकस किया जाता है। ट्राइब्स इंडिया अथवा ट्राइफेड ने इन सतत पहलों के जरिये देश भर में आदिवासी समुदायों के हितों की सुरक्षा और उऩ्हें आगे बढ़ाने के अपने प्रयासों को जारी रखे हुए है।
पेट्रोलियम एवं प्राकृतिक गैस मंत्रालय
केंद्र घरेलू कृषि क्षेत्र, पर्यावरण लाभ, आयात निर्भरता को कम करने और विदेशी मुद्रा बचत को ध्यान में रखते हुए इथेनॉल मिश्रित पेट्रोल  योजना को बढ़ावा दे रहा है
अतीत में उत्साहजनक पहल को देखने के बाद केंद्र ने 2030 की जगह 2025-26 तक पेट्रोल में 20 प्रतिशत इथेनॉल के मिश्रण का अग्रिम लक्ष्य रखा है
पेट्रोलियम एवं प्राकृतिक गैस राज्य मंत्री श्री रामेश्वर तेली ने आज  राज्यसभा में एक प्रश्न के लिखित जवाब में बताया कि सरकार घरेलू कृषि क्षेत्र, पर्यावरण लाभ, आयात निर्भरता को कम करने और विदेशी मुद्रा बचत को बढ़ावा देने के व्यापक उद्देश्यों के साथ इथेनॉल मिश्रित पेट्रोल  योजना को बढ़ावा दे रही है। सरकार ने जैव-ईंधन पर राष्ट्रीय नीति-2018 को भी अधिसूचित किया है, जिसमें देश में 2030 तक पेट्रोल में इथेनॉल के 20 प्रतिशत मिश्रण और डीजल में 5 प्रतिशत बायोडीजल के मिश्रण का सांकेतिक लक्ष्य रखा गया। इथेनॉल की आपूर्ति की उत्साहजनक पहल को देखते हुए अब सरकार ने 2030 की जगह 2025-26 तक पेट्रोल में इथेनॉल के 20 प्रतिशत मिश्रण के लक्ष्य को आगे बढ़ाया है।
इथेनॉल उत्पादकों के लाभ के लिए सरकार द्वारा किए गए उपायों में अन्य बातों के साथ-साथ इथेनॉल उत्पादन के लिए कई गन्ना और अनाज आधारित अनाज भट्ठियों  की अनुमति शामिल है। इसमें अनाज भट्ठियों के हिसाब से लाभकारी इथेनॉल खरीद मूल्य तय करना, निर्बाध उत्पादन के लिए संशोधित उद्योग  अधिनियम, 1951 की शुरुआत, देश भर में इथेनॉल का भंडारण और संचालन करना शामिल है। इसके साथ ही इथेनॉल के उत्पादन को बढ़ाने और ईबीपी योजना को बढ़ावा देने के लिए ईबीपी कार्यक्रम के लिए इथेनॉल को 5 प्रतिशत की न्यूनतम जीएसटी स्लैब दर के तहत लाया गया और देश में इथेनॉल उत्पादन क्षमता को और बढ़ाने के लिए 2018, 2019, 2020 और 2021 के दौरान ब्याज में अनुदान योजनाएं शुरू की गईं। तेल विपणन कंपनियों  ने इसकी कमी वाले राज्यों में समर्पित इथेनॉल संयंत्र स्थापित करने के लिए संभावित परियोजना सहयोगियों के साथ दीर्घकालिक इथेनॉल ऑफ-टेक  समझौतों पर भी हस्ताक्षर किए हैं।
शिक्षा मंत्रालय
केंद्रीय शिक्षा मंत्री ने आसियान-इंडिया हैकथॉनके उद्घाटन समारोह को संबोधित किया
केंद्रीय शिक्षा मंत्री श्री रमेश पोखरियाल ‘निशंक’ने आज आसियान-इंडिया हैकथॉनके उद्घाटन समारोह को संबोधित किया।
इस अवसर पर श्री पोखरियाल ने कहा कि भारत और आसियान के संबंधों को और मज़बूत करते हुए शिक्षा मंत्रालय ने आज आसियान-इंडिया हैकथॉनका शुभारम्भ किया है। उन्होंने कहा कि 2019 में सिंगापुर इंडिया हैकथॉन के दौरान प्रधानमंत्री श्री नरेन्द्र मोदी ने आसियान देशों के साथ हैकथॉन आयोजित करने की इच्छा व्यक्त की थी। उन्होंने कहा कि यह हैकथॉन, भारत और आसियान देशों को "नीली अर्थव्यवस्था" और "शिक्षा" के दो व्यापक विषयों के तहत उनकी साझा चुनौतियों को हल करने का एक अनूठा अवसर प्रदान करेगा और इस प्रकार शिक्षा एवं विज्ञान और प्रौद्योगिकीमें सहयोग के माध्यम से आर्थिक और सांस्कृतिक संबंधों को आगे बढ़ाने का अवसर प्रदान करेगा। उन्होंने कहा कि यह हैकथॉन हमारी सभ्यता के छह मौलिक गुणों को प्रकट करता है: सम्मान, संवाद, सहयोग, शांति, समृद्धि और नवाचार।
https://twitter.com/DrRPNishank/status/1356079582319788035
श्री पोखरियाल ने कहा कि भारत-आसियान संबंधों की नींव साझा मान्यताओं, धर्म और संस्कृति में है। उन्होंने कहा कि क्षेत्र के सबसे बड़े लोकतांत्रिक और जनसांख्यिकीय देश होने के नाते आसियान समुदाय का नेतृत्व करना,भारत की नैतिक जिम्मेदारी है। इस संदर्भ में उन्होंने उल्लेख किया कि भारत कोविडवैक्सीन प्रदान करके आसियान देशों को समर्थन दे रहा है। मजबूत शैक्षणिक और अनुसंधान संबंधों के बारे में उन्होंने कहा कि कई भारतीय विश्वविद्यालयों जैसे आईआईटी-दिल्ली और तेजपुर विश्वविद्यालय में आसियान देशों के छात्र पढ़ाई करते हैं। भारत सरकार ने विशेष रूप से आसियान नागरिकों के लिए 1000 आसियान पीएचडी फैलोशिप की भी शुरूआत की है।
राष्ट्रीय शिक्षा नीति 2020 के बारे मेंकेंद्रीय मंत्री ने कहा कि एनईपी 2020, जिसे 34 वर्षों के बाद पेश किया गया है, न केवल भारत बल्कि पूरे विश्व के लिए नए अवसर लाएगा।
श्री पोखरियाल ने निष्कर्ष के तौर पर कहा कि ‘वसुधैव कुटुम्बकम’ के अपने दर्शन का अनुसरण करते हुएभारत आसियान क्षेत्र और पूरे विश्व के प्रति सकारात्मक भूमिका निभाने के लिए प्रतिबद्ध है।
आसियान-इंडिया हैकथॉन
आसियान-इंडिया हैकथॉन प्रधानमंत्री श्री नरेन्द्र मोदी के आह्वान पर शिक्षा मंत्रालय की पहल है। आसियान-इंडिया हैकथॉन 1 -3 फरवरी, 2021 तक ऑनलाइन आयोजित किया जा रहा है और पुरस्कार वितरण 4 फरवरी, 2021 को होगा। यह अनूठा हैकथॉन, सभी 10 आसियान देशों और भारत के लिए शिक्षा एवं विज्ञान और प्रौद्योगिकीमें सहयोग सेआपसी आर्थिक और सांस्कृतिक संबंधों को आगे बढ़ाने का अवसर प्रदान करता है।
आसियान-इंडिया हैकथॉन पर सम्पूर्ण विवरण के लिए यहां क्लिक करें: :https://india-asean.mic.gov.in/
एमजी/ एएम/ जेके
(Visitor Counter : 559
सूचना और प्रसारण मंत्रालय
'कोल्ड एज़ मार्बल' अनेक परतों वाले संबंधों की जटिलताओं का ख़ाका पेश करती है
यदि जीवन जटिल है, जैसा कि अक्सर कहा भी जाता है, तो सामाजिक मानदंडों और घायल रिश्तों का आपसी खेल इसे एक अभेद्य दलदल बना सकता है। भारत के अंतर्राष्ट्रीय फिल्म महोत्सव आईएफएफआई के 53 वें संस्करण में भाग लेने वाले महोत्सव के प्रतिनिधियों को 'कोल्ड एज़ मार्बल' के ज़रिए इस कटु स्थिति को पेश किया गया। यह फ़िल्म एक असफल कलाकार, उसकी प्रेमिका और उसके पिता की कहानी है। यह फ़िल्म, जो फेस्टिवल की सर्वश्रेष्ठ फिल्म के लिए गोल्डन पीकॉक अवार्ड की दावेदार है, का निर्देशन अजरबैजान के फिल्म निर्माता आसिफ रुस्तमोव ने किया है।
फ़िल्म का नायक अकबर एक नीरस जीवन के ठंडेपन से गुज़र रहा था, जब अप्रत्याशित उतार-चढ़ाव, मोड़ और तनावों के सिलसिले ने उसको घेर लिया, जिससे उसका जीवन उल्टा पुल्टा हो जाता है, और एक समय यह स्थिति अत्यधिक खतरनाक और निराशाजनक रूप से जटिल परिस्थितियां पेश करती हैं।
अकबर के पिता, जो अपनी मां की हत्या के लिए 10 साल की सजा काटने के लिए जेल में थे, एक अवांछित वापसी करते हैं, जिससे अकबर को अपने तेज़ी से तब्दील होते जीवन की जटिलता आयामों से संतुलन बनाने के लिए संघर्ष करना पड़ता है । एक ओर वह यह जानना चाहता है कि उसके पिता ने उसकी माँ, जिसे अकबर बेहद प्यार करता था, को क्यों मारा, वहीं दूसरी ओर, उसके पिता अपने बेटे के जीवन को सबसे चरम तरीक़े अपनाकर बेहतर बनाने की कोशिश करते हैं।
सिनेमैटोग्राफर ओकटे नमाजोव ने आज गोवा में आयोजित आईएफएफआई टेबल टॉक्स/प्रेस कॉन्फ्रेंस में उत्सव के प्रतिनिधियों के साथ बातचीत करते हुए फिल्म पर अपने विचार साझा किए।
ओकटे नामजोव ने कहा कि फिल्म एक रूढ़िवादी समाज में रिश्तों की जटिलताओं को चित्रित करने की कोशिश करती है। "यह एक साधारण फिल्म है लेकिन पात्रों की गहरी परतें हैं जो इसे और अधिक पेचीदा और दिलचस्प बनाती हैं। यह फिल्म एक त्रिकोणीय संबंध पर आधारित है और एक रूढ़िवादी समाज का अस्वास्थ्यकर व्यवहार के कारण जो जटिलताएं जीवन इन संबंधों के समक्ष पेश करता है, उनके बारे में है।
बातचीत में प्रेमिका की भूमिका निभाने वाली अभिनेत्री नतावन अब्बासली भी उपस्थित थी।
सिनेमैटोग्राफर ने आईएफएफआई 53 में भारी संख्या में मौजूदगी के बीच फ़िल्म की स्क्रीनिंग पर अपनी खुशी व्यवक्त की । साथ ही, उन्होंने अजरबैजान के सिनेमाघरों में फिल्म की रिलीज को लेकर अपनी चिंता व्यक्त की । उनके अनुसार फिल्म में कुछ अंतरंग दृश्य हैं जो उनके देश में बनने वाली फिल्मों में सामान्य नहीं हैं । "इस प्रकार हम इसे वहां प्रदर्शित करने के लिए मुश्किल वक़्त का सामना कर रहे हैं, लेकिन हम आशान्वित हैं।"
मानवीय रिश्तों की जटिल स्थितियों के जाल का अनुभव करने के लिए ख़ुद को बने रहने वाले घावों, विश्वासघात, अधूरी इच्छाओं और पीड़ाओं के भावनात्मक प्रस्तुतिकरण में डुबो दें।
फिल्म के बारे में
निर्देशक: आसिफ रुस्तमोव
निर्माता: बालाकिशी गैसिमोव, ओरमन अलीयेव, फ़रीज़ अहमदोव और गुइल्यूम डी सेइल
पटकथा: रूलोफ जैन मिनेबू, आसिफ रुस्तमोव
सिनेमैटोग्राफर: ओकटे नमाज़ोव और आदिल अब्बासोव
एडिटर: रज़ा असगरोव
कास्ट: गुरबन इस्मायिलोव, एलशान असगरोव, नतावन अब्बास्ली
निर्देशक आसिफ रुस्तमोव  ने अज़रबैजान स्टेट यूनिवर्सिटी ऑफ़ कल्चर एंड आर्ट  में सिनेमा का अध्ययन किया। उनकी फिल्मोग्राफी में लघु फिल्में और वृत्तचित्र शामिल हैं, जिन्हें कई अंतरराष्ट्रीय समारोहों में सम्मानित किया गया है। उन्होंने अपनी पहली फीचर 'डाउन द रिवर'  बनाई, जिसका प्रीमियर कार्लोवी वैरी में हुआ, जिसने अनेक उत्सवों में भाग लिया और कई पुरस्कार जीते। वह फिल्म पत्रिका 'फोकस' के संपादकों में से एक हैं।
प्रधानमंत्री कार्यालय
प्रधानमंत्री नरेन्द्र मोदी ने देश भर के वैक्सीन निर्माताओं से बातचीत की
प्रधानमंत्री नरेन्द्र मोदी ने वीडियो कॉन्फ्रेंसिंग के जरिए देश भर के वैक्सीन निर्माताओं से बातचीत की। प्रधानमंत्री ने इन टीका निर्माताओं की उपलब्धियों और उनकी व्यवसायिक कुशलता के लिए सराहना की। श्री मोदी ने कहा कि हमारे वैक्सीन उद्योग की सबसे बड़ी ताकत इसका 'सामर्थ्य, संसाधन और सेवा भाव' है और यही वे गुण हैं जो इसे दुनिया का वैक्सीन लीडर बनाते हैं।
देश के वैक्सीन निर्माताओं की क्षमता पर विश्वास करते हुए, पीएम मोदी ने कहा, सरकार ने अब 1 मई से प्रत्येक वयस्क के लिए टीकाकरण कार्यक्रम की अनुमति दी है। उन्होंने टीका निर्माताओं से देश के लोगों को कम से कम समय में टीकाकरण करने के लिए उत्पादन क्षमता को लगातार बढ़ाने का आग्रह किया। उन्होंने नए टीकों के विकास में हमारे वैज्ञानिकों द्वारा किए जा रहे प्रयासों और अध्ययनों की भी सराहना की।
पीएम मोदी ने रिकॉर्ड समय में टीकों के विकास और निर्माण के लिए टीका निर्माताओं को श्रेय दिया। इस तथ्य पर ध्यान देते हुए कि यहां निर्मित टीके सबसे सस्ते हैं, पीएम मोदी ने कहा कि भारत में दुनिया का सबसे बड़ा टीकाकरण कार्यक्रम चल रहा है।
पीएम मोदी ने कहा कि टीकों के विकास और निर्माण की इस पूरी प्रक्रिया में देश ने लगातार 'मिशन कोविड सुरक्षा' के तहत सार्वजनिक-निजी भागीदारी की भावना के साथ काम किया है, और शुरू से अंत तक वैक्सीन विकसित करने के लिए एक इकोसिस्टम तैयार किया है। सरकार ने यह सुनिश्चित किया कि सभी वैक्सीन निर्माताओं को न केवल सभी संभव मदद और लॉजिस्टिक सपोर्ट मिले, बल्कि वैक्सीन की मंजूरी की प्रक्रिया भी तेज और वैज्ञानिक हो। उन्होंने उन टीका निर्माण के उम्मीदवारों को भी हर संभव समर्थन और सुगम अनुमोदन प्रक्रिया का आश्वासन दिया, जो अभी परीक्षण के चरण में हैं।
प्रधानमंत्री ने कहा कि हमारे निजी क्षेत्र के स्वास्थ्य ढांचे ने कोविड -19 के खिलाफ देश की लड़ाई में बड़ी भूमिका निभाई है और आने वाले दिनों में निजी क्षेत्र टीकाकरण अभियान में और भी अधिक सक्रिय भूमिका निभाएंगे। इसके लिए अस्पतालों और उद्योग के बीच बेहतर समन्वय की आवश्यकता होगी।
वैक्सीन निर्माताओं ने 18 वर्ष की आयु से ऊपर के सभी लोगों के लिए टीकाकरण की अनुमति देने के सरकार के फैसले के लिए और अधिक प्रोत्साहन और लचीलापन प्रदान करने वाले विभिन्न कदम उठाने के लिए प्रधानमंत्री को धन्यवाद दिया। उन्होंने वैक्सीन विकास और उत्पादन की प्रक्रिया के दौरान भारत सरकार से प्राप्त समर्थन के लिए प्रधानमंत्री के नेतृत्व की भी सराहना की। उन्होंने उत्पादन, आगामी वैक्सीन उम्मीदवारों और नए वेरिएंट पर शोध करने के लिए अपनी योजनाओं पर भी चर्चा की।
एमजी/एएम/पीके
(
प्रधानमंत्री कार्यालय
प्रधानमंत्री ने लोगों को लोहड़ी की बधाई दी
प्रधानमंत्री श्री नरेन्द्र मोदी ने लोहड़ी के अवसर पर लोगों को बधाई दी है।
एक ट्वीट में प्रधानमंत्री ने कहा;
"आप सबकी लोहड़ी मंगलमय हो ! मेरी कामना है कि ये त्योहार हमारे समाज में सद्भाव की भावना को और गहरा करे। चारों तरफ खुशियां हों।"
संघ लोक सेवा आयोग
मई, 2021 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा अप्रैल, 2021 के दौरान निम्नलिखित भर्ती परिणामों को अंतिम रूप दिया गया है। अनुशंसित उम्मीदवारों को व्यक्तिगत रूप से डाक द्वारा सूचित किया गया है।
___________________________________________________________
क्रं संख्या. वर्ष/विज्ञापन/ पद का नाम/ अनुशंसित उम्मीदवारों का अनुक्रमांक संख्या
विषय संख्या. कार्यालय

-------------------------------------------------------------------------------------------------------------
1 2020/02/11 वरिष्ठ मंडल चिकित्सा 1 डॉ. वसुंधरा एस, रंगन 
F.1/139/2019-R.I अधिकारी , 2 डॉ. शशिकांत सेन 
रेलवे बोर्ड, रेल मंत्रालय 3 डॉ. योगेश मधुकर सावकारे 
ईडब्ल्यूएस के लिए आरक्षित एक पद के लिए कोई भी उपयुक्त नहीं पाया गया।
एमजी /एएम/ केजे
(Visitor Counter : 223
प्रधानमंत्री कार्यालय
प्रधानमंत्री ने भारत के सबसे लंबे समुद्री पुल मुंबई ट्रांस हार्बर लिंक  पर प्रसन्नता व्यक्त की
प्रधानमंत्री श्री नरेन्द्र मोदी ने भारत के सबसे लंबे समुद्री पुल मुंबई ट्रांस हार्बर लिंक  पर प्रसन्नता व्यक्त की और कहा कि यह अगली पीढ़ी की अवसंरचना है, जो लोगों के लिए 'जीवन यापन में आसानी' को बढ़ावा देगी।
एमटीएचएल की विशेषता के बारे में महाराष्ट्र के उपमुख्यमंत्री श्री देवेंद्र फडणवीस के ट्वीट के जवाब में प्रधानमंत्री ने ट्वीट किया;
"अगली पीढ़ी की अवसंरचना, जो लोगों के लिए 'जीवन यापन में आसानी' को बढ़ावा देगी।"
पृथ्वी विज्ञान मंत्रालय
असम और मेघालय में कुछ स्थानों पर भारी से बहुत भारी बारिश होने की संभावना
बिहार, अरुणाचल प्रदेश, तमिलनाडु, पुद्दुचेरी और कराईकल, केरल और माहे, पश्चिम बंगाल और सिक्किम तथा ओडिशा में भारी वर्षा का अनुमान
दक्षिण-पश्चिम अरब सागर के ऊपर तेज हवाएं चलने की संभावना
भारत मौसम विज्ञान विभाग  के राष्ट्रीय मौसम पूर्वानुमान केंद्र के मौसम चेतावनी बुलेटिन के अनुसार, असम और मेघालय के अलग-अलग स्थानों पर भारी से बहुत भारी वर्षा होने की संभावना है। बिहार, अरुणाचल प्रदेश, तमिलनाडु, पुद्दुचेरी और करिकल, केरल और माहे, पश्चिम बंगाल और सिक्किम, ओडिशा में अलग-अलग स्थानों पर भारी वर्षा की संभावना है।
जम्मू कश्मीर, लद्दाख, गिलगित-बाल्टिस्तान और मुजफ्फराबाद, पंजाब, हरियाणा, चंडीगढ़ और दिल्ली, राजस्थान, कोंकण और गोवा, केरल और माहे तथा लक्षद्वीप में अलग-अलग स्थानों पर बादलों की तेज़ गर्जना के साथ बिजली कड़कने और 30 से 40 किमी प्रति घंटे की गति से तेज़ हवाएं चलने और गरज के साथ बौछारें पड़ने की संभावना है।
हिमाचल प्रदेश, उत्तराखंड, पूर्वी मध्य प्रदेश, छत्तीसगढ़, बिहार, झारखंड, पश्चिम बंगाल और सिक्किम, ओडिशा, असम और मेघालय, नागालैंड, मणिपुर, मिजोरम और त्रिपुरा, गुजरात के पूर्वी हिस्सों, तटीय आंध्र प्रदेश और यनम, रायलसीमा, आंतरिक कर्नाटक और तमिलनाडु, पुद्दुचेरी तथा कराईकल में कुछ स्थानों पर बिजली गिरने की घटनाएँ हो सकती हैं।
मौसम पूर्वानुमान संबंधी बुलेटिन में आगे की सुचना के अनुसार पश्चिमी राजस्थान में अलग-अलग स्थानों पर बादलों की गर्जना होने तथा धूल भरी आंधी चलने की संभावना है। अरब सागर के दक्षिण-पश्चिमी भागों में 40-50 किमी प्रति घंटे की गति से हवाएं चलने और कभी-कभी हवाओं की रफ्तार 60 किमी प्रति घंटे तक पहुँचने की संभावना है इसलिए मछुआरों को इन क्षेत्रों में मछली पकड़ने के लिए ना जाने की सलाह दी जाती है।
अधिक जानकारी तथा ग्राफिक्स के लिए यहाँ क्लिक करें
प्रधानमंत्री कार्यालय
प्रधानमंत्री ने एशियाई खेल 2022 में 25 मीटर पिस्टल में महिला टीम द्वारा स्वर्ण पदक जीतने पर हर्ष व्यक्त किया
प्रधानमंत्री श्री नरेन्द्र मोदी ने हाङचओ में एशियाई खेल 2022 में 25 मीटर पिस्टल में स्वर्ण पदक जीतने के लिए मनु भाकर, रिदम सांगवान और ईशा सिंह की महिला टीम को बधाई दी है।
प्रधानमंत्री ने एक्स पर पोस्ट किया :
“भारत के लिए एक अनुकरणीय स्वर्ण।”
मनु भाकर, रिदम सांगवान और ईशा सिंह की 25 मीटर पिस्टल महिला टीम को उनकी शानदार जीत के लिए बधाई!
उनकी उल्लेखनीय टीमवर्क से अच्छे परिणाम मिले हैं। उनके भविष्य के प्रयासों के लिए शुभकामनाएं।
युवा कार्यक्रम एवं खेल मंत्रालय
ओलंपिक में दो बार की पदक विजेता पीवी सिंधु ने फिट इंडिया स्कूल सप्ताह के शुभंकर तूफान और तूफानी का शुभारंभ किया
चौथा फिट इंडिया स्कूल सप्ताह 15 नवंबर 2022 से शुरू होगा
मुख्य बातें;
· कम उम्र से ही फिटनेस की आदत डालनी चाहिए : पीवी सिंधु
· चौथा फिट इंडिया स्कूल सप्ताह 15 नवंबर 2022 से शुरू होगा
· एक महीने के दौरान भारत भर के विभिन्न स्कूल 4 से 6 दिनों तक फिटनेस और खेल का विभिन्न रूपों में आयोजन करेंगे
“फिट इंडिया स्कूल सप्ताह की पहल बहुत महत्वपूर्ण है, क्योंकि बहुत कम उम्र से ही फिटनेस की आदत डालनी चाहिए। मुझे लगता है कि सभी स्कूलों को इस राष्ट्रव्यापी पहल का हिस्सा होना चाहिए और छात्रों को एक स्वस्थ जीवन के लिए प्रेरित किया जाना चाहिए। मैं शुभंकर तूफ़ान और तूफ़ानी का शुभारंभ करते हुए बहुत रोमांचित हूँ, जो इस कार्यक्रम को और भी मज़ेदार और रोमांचक बनाने का वादा करते हैं।"
ओलंपिक में दो बार की पदक विजेता पीवी सिंधु ने आज वर्ष 2022 के लिए फिट इंडिया अभियान के फिट इंडिया स्कूल सप्ताह पहल के शुभंकर तूफान और तूफानी के शुभारंभ के दौरान उक्त बातें कही।
प्रधानमंत्री श्री नरेन्द्र मोदी ने 2019 में फिट इंडिया अभियान को लॉन्च किया था और इसी वर्ष दिसंबर में अभियान के वार्षिक कार्यक्रम, 'फिट इंडिया स्कूल सप्ताह' की शुरुआत हुई थी, जो स्कूलों में फिटनेस की आदतों को विकसित करने तथा छात्रों के बीच फिटनेस और खेल के प्रति जागरूकता बढ़ाने के लिए समर्पित है।
पिछले तीन कार्यक्रम, छात्रों के बीच बहुत सफल रहे हैं। इस पहल को युवा पीढ़ी के बीच और अधिक लोकप्रिय बनाने के लिए, इस बार इस प्रमुख कार्यक्रम में "तूफान और तूफानी" नाम के दो शुभंकरों को जोड़ा गया है, जिसमें दोनों भारत के सबसे योग्य सुपरहीरो और सुपरवुमन का प्रतिनिधित्व करते हैं।
शुभंकरों के खेलों से अधिक जुड़ाव के लिए, उन्हें हवा के रूप में तेज दौड़ने , कार उठाने  और ध्यान केन्द्रित करने के कौशल  जैसी महाशक्तियां दी गई हैं। वे खेल और फिटनेस के बारे में विभिन्न कहानियां सुनाकर लोगों के साथ जुड़ते हैं और इस तरह उन्हें प्रेरित, शिक्षित और प्रोत्साहित करते हैं।
चौथा फिट इंडिया स्कूल सप्ताह 15 नवंबर 2022 को शुरू होगा, जिसमें एक महीने के दौरान भारत भर के विभिन्न स्कूल 4 से 6 दिनों के लिए विभिन्न रूपों में फिटनेस और खेल समारोह आयोजित करेंगे और शिक्षक – छात्र समुदाय के बीच इसके महत्व की पुष्टि करेंगे।
फिट इंडिया स्कूल सप्ताह के दौरान स्कूलों में आयोजन के लिए प्रोत्साहित की जाने वाली विभिन्न गतिविधियों में शामिल हैं - वार्षिक खेल दिवस, जहां उन्हें अपने छात्रों के बीच असाधारण खेल प्रतिभा की पहचान करने और प्रतिभा पहचान के तहत फिट इंडिया पोर्टल पर ऐसे विवरण प्रदान करने की आवश्यकता होती है; निबंध लेखन, वाद-विवाद, प्रश्नोत्तरी, पोस्टर तैयार करने की प्रतियोगिता; विषय - फिटनेस का महत्व; स्वदेशी खेलों से जुड़ी विभिन्न गतिविधियाँ; छात्रों का खेलो इंडिया शारीरिक स्वास्थ्य मूल्यांकन तथा योग और ध्यान आदि।
विज्ञान एवं प्रौद्योगिकी मंत्रालय
सरकार ने भारत के अनुसंधान और विकास इकोसिस्टम पर किसी भी तरह के अनुचित नियंत्रण के होने को खारिज किया
डॉ. जितेंद्र सिंह ने कहा- अनुसंधान प्रस्तावों की प्रोसेसिंग और समीक्षा व अनुमोदन के लिए डिजिटल तकनीकों का उपयोग किया जा रहा है, जिससे पारदर्शिता में सुधार हुआ है
सरकार ने आज भारत के अनुसंधान और विकास इकोसिस्टम पर किसी भी तरह के अनुचित नियंत्रण के होने को खारिज किया है।
लोक सभा में एक प्रश्न के उत्तर में केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय , कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने कहा कि सभी वैज्ञानिक विभाग भारत सरकार के अन्य विभागों के साथ आपसी समन्वय में एक एकीकृत दृष्टिकोण के साथ काम कर रहे हैं।
डॉ. जितेंद्र सिंह ने बताया कि सरकार ने डिजिटल तकनीकों को नियोजित करके अनुसंधान प्रस्तावों के प्रसंस्करण में परिवर्तनकारी बदलाव लाने के लिए कुछ प्रमुख पहल की हैं। इनमें अनुसंधान अनुदानों की समीक्षा व अनुमोदन और डिजिटल हस्तांतरण के प्रस्तावों की ऑनलाइन प्राप्ति व ऑनलाइन प्रोसेसिंग शामिल हैं। इसने कार्यान्वयन को लेकर पारदर्शिता में सुधार किया है और प्रोसेसिंग के औसत समय को पहले के नौ महीनों से घटाकर लगभग साढ़े चार महीने कर दिया है। वहीं, सरकार ने वैज्ञानिक समुदाय सहित नागरिकों की चिंताओं को दूर करने के लिए एक प्रभावी शिकायत निवारण तंत्र भी शुरू किया है। इसके अलावा नई विज्ञान, प्रौद्योगिकी और नवाचार नीति के निर्माण के तहत देश में 'अनुसंधान करने में सुगमता' के मसौदे में कई सिफारिशों को शामिल किया गया है।
डॉ. सिंह ने बताया कि सरकार ने विश्व के अग्रणी नवाचार समर्थित देशों में वैज्ञानिक प्रशासन और शासन संरचना का अध्ययन किया है। विश्व में अधिकांश विज्ञान और प्रौद्योगिकी नवाचार नेतृत्व वाली अर्थव्यवस्थाएं 'व्यापार करने में सुगमता' की अवधारणा के अनुरूप अपने 'अनुसंधान करने में आसानी' को बेहतर बनाने की दिशा में प्रयास कर रही हैं। कुछ वैश्विक रैंकिंग हैं, जो इस पहलू पर रिपोर्ट कर रहे हैं। इनमें वैश्विक नवाचार सूचकांक और वैश्विक प्रतिस्पर्धा सूचकांक शामिल हैं। ये तुलनात्मक विश्लेषण विज्ञान और प्रौद्योगिकी शासन व प्रशासन से जुड़ी प्रमुख विशेषताओं को सामने लाते हैं। हालिया वर्षों में भारत ने अधिकांश वैश्विक सूचकांकों में अपनी रैंकिंग के मामले में काफी प्रगति की है।
<><><><><>
एमजी/एएम/एचकेपी/वाईबी
(Visitor Counter : 223
रक्षा मंत्रालय
डीआरडीओ ने हवा से हवा में मार करने वाली ‘अस्त्र’ मिसाइल के पांच सफल परीक्षण किए
रक्षा अनुसंधान एवं विकास संगठन  ने दृश्य सीमा से आगे हवा से हवा में मार करने में सक्षम मिसाइल  ‘अस्त्र’ के सुखोई-30 एमकेआई विमान से ओडिशा के चांदीपुर तट पर सफल परीक्षण किए हैं। ये परीक्षण 16 से 19 सितंबर 2019 के बीच किए गए। ये परीक्षण भारतीय वायुसेना  द्वारा सभी संभावित खतरों को ध्यान में रखते हुए लक्षित विमान जेट बेनशी के विरुद्ध किए गए।
मिसाइल के अलग-अलग प्रारुपों के पांच परीक्षण किए गए। इस अभियान के दौरान तीन मिसाइलों के कॉम्बेट प्रारूप का आयुध के साथ परीक्षण किया गया। मिसाइल की मारक क्षमता को स्थापित करने के लिए पैंतरेबाज लक्ष्यों पर निशाना साधकर उन्हें नष्ट किया गया। इन परीक्षणों में अधिकतम रेंज वाली टेलिमीटर मिसाइल द्वारा किया गया सीधा हमला भी शामिल है। मिसाइल की उपप्रणालियों ने सभी मिशन मापदंडों और उद्देश्यों को पूरा करने के लिए सटीक प्रदर्शन किया।
आधुनिक दिशानिर्देश और नौवहन तकनीक से लैस अस्त्र बीवीआरएएएम की मारक क्षमता 100 किलोमीटर से अधिक है। लक्ष्य को सौ फीसदी सटीकता के साथ भेदने के लिए इस मिसाइल में पथ-प्रदर्शक और आरएफ की खोज करने वाला टर्मिनल पथ-प्रदर्शक लगा है।
डीआरडीओ द्वारा वायु सेना के साथ मिलकर एक अत्याधुनिक बीवीआरएएम के निर्माण के लिए हथियार प्रणाली के उपयोगकर्ता परीक्षण चरण को सफलतापूर्वक पूरा कर लिया गया है। हिंदुस्तान एयरोनॉटिक्स लिमिटेड  ने इस हथियार को विमान में लगाने के लिए उसे उन्नत बनाने में अहम भूमिका निभाई। अस्त्र हथियार प्रणाली को विकसित करने में 50 से ज्यादा सरकारी और निजी उद्योगों ने योगदान दिया है।
मिसाइल के मौजूदा परीक्षणों ने युद्ध के अलग-अलग हालात में इस मिसाइल प्रणाली की क्षमता को साबित किया है। यह मिसाइल इसके इस्तेमाल को लेकर जबरदस्त भरोसा देती है। अस्त्र के पांच सफल परीक्षणों की परिणाम भारतीय वायु सेना की मिसाइल प्रणाली में इसे शामिल किए जाने के तौर पर निकलेगा। अपनी सटीकता और हवाई खतरों को प्रभाली ढंग से नष्ट करने की खूबी के कारण यह बल की क्षमता में निश्चित तौर पर काफी इजाफा करेगी।
रक्षा अनुसंधान एवं विकास विभाग के सचिव और डीआरडीओ के चेयरमैन डा. जी सतीश रेड्डी ने दुर्जेय श्रेणी की हथियार प्रणाली के विकास एवं फ्लाइट परीक्षण के लिए ‘अस्त्र’ की टीम को बधाई दी है। इस कार्यक्रम के तहत विकसित की गई तकनीक भविष्य की हवा से हवा और सतह से हवा में मार करने वाली मिसाइलों के विकास में महत्वपूर्ण साबित होगी।
रक्षा मंत्रा श्री राजनाथ सिंह ने डीआरडीओ और वायु सेना की टीमों को इन सफल परीक्षणों के लिए बधाई दी है।
आरकेमीणा/आरएनएम/एएम/एएस-3126
(Visitor Counter : 430